11. 11. 88 De Europæiske Fællesskabers Tidende Nr. C 287/5 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 78/660/EØF om årsregnskaber og direktiv 
83/349/EØF om konsoliderede regnskaber for så vidt angår undtagelser til fordel for små og 
mellemstore selskaber, og for så vidt angår opstilling og offentliggørelse af regnskaber i ECU 
KOM(88) 292 endelig udg. — SYN 158 
(Forelagt af Kommissionen den 24. oktober 1988) 
(88/C 287/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 54, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved Rådets direktiv 78/660/EØF ('), senest ændret ved 
akten vedrørende Spaniens og Portugals tiltrædelse, 
indførtes der en harmonisering af de enkelte medlemssta­
ters bestemmelser vedrørende opstilling og indhold af 
årsregnskaber og årsberetninger, værdiansættelsesme-
toder samt offentliggørelse af disse dokumenter bl. a. for 
så vidt angår aktieselskaber og anpartsselskaber; 
de administrative procedurer, som de små og mellem­
store virksomheder er underkastet, bør forenkles, jf. 
Rådets resolution af 3. november 1986 (2) og Rådets 
resolution af 30. juni 1988 om forbedring af erhvervskli­
maet og fremme af udviklingen af SMV i Fælles­
skabet (3), hvori der navnlig henvises til en mærkbar 
lempelse af de forpligtelser, der følger af direktiv 
78/660/EØF; 
i henhold til direktiv 78/660/EØF kan medlemsstaterne 
fastsætte undtagelser til fordel for visse selskaber på 
grund af disses ringe økonomiske og samfundsmæssige 
betydning; medlemsstaterne har gjort brug af denne 
valgfrihed på meget forskellig måde, hvilket kan resul­
tere i en konkurrencefordrejning mellem små selskaber, 
(') EFT nr. L 222 af 14. 8. 1978, s. 11. 
(2) EFT nr. C 287 af 14. 11. 1986, s. 1. 
O EFT nr. C 197 af 27. 7. 1988, s. 6. der er etableret i medlemsstaterne, alt efter om de er 
omfattet af de i direktivet forudsete undtagelser eller ej; 
denne situation kan undergrave det tilsigtede mål, der 
går ud på at sikre, at de i årsregnskaberne indeholdte 
oplysninger er sammenlignelige og ækvivalente; 
med henblik på forenkling og harmonisering bør de i 
direktiv 78/660/EØF forudsete undtagelser til fordel for 
små selskaber med hensyn til opstilling, revision og 
offentliggørelse af regnskaber gøres obligatoriske; 
ud fra samme synsvinkel bør visse små selskaber af 
lukket karakter undtages fra anvendelsesområdet for 
direktiv 78/660/EØF, samtidig med at selskabsdelta­
gerne og tredjemand sikres en betryggende beskyttelse; 
en sådan undtagelse er berettiget, når der er tale om det 
indre marked, fordi der er lidet sandsynligt, at disse 
selskabers virksomhed vil omfatte samhandel inden for 
Fællesskabet; 
de forskelle i de økonomiske vilkår, der består mellem 
medlemsstaterne, taler til fordel for en vis fleksibilitet 
med hensyn til definitionen af små og mellemstore 
selskaber; 
selskaber bør have mulighed for i noterne til årsregnska­
berne ikke at medtage visse oplysninger om det vederlag 
og de forskud og kreditter, der er ydet til ledere, når 
selskabets administrations- eller ledelsesorgan kun 
omfatter en enkelt person; 
små selskabers forpligtelser med hensyn til udarbejdelse 
og offentliggørelse af noter bør ligeledes lempes; 
sådanne selskaber bør fritages for forpligtelsen til i 
noterne at give visse oplysninger, der kan betragtes som 
værende af mindre betydning for små selskaber; på 
samme måde bør de fritages for forpligtelsen til at udar-
Nr. C 287/6 De Europæiske Fællesskabers Tidende 11. 11. 88 
bejde en årsrapport, hvis de i regnskabsnoterne anfører 
visse vigtige oplysninger, der normalt figurerer i årsberet­
ningen; 
små og mellemstore selskaber bør have mulighed for at 
stille regnskabsdokumenterne til rådighed for offentlig­
heden på selskabets hjemsted dog under overholdelse af 
det grundlæggende princip om, at disse dokumenter skal 
være tilgængelige for offentligheden uden begrænsning; 
det er vigtigt at fremme den europæiske monetære inte­
gration ved at give selskaberne mulighed for at opstille 
og offentliggøre deres regnskaber i ECU; direktiv 
78/660/EØF og Rådets direktiv 83/349/EØF O, ændret 
ved akten vedrørende Spaniens og Portugals tiltrædelse, 
bør præciseres på dette punkt ved at pålægge de 
selskaber, der udnytter denne mulighed, pligt til at 
angive den anvendte omregningsmetode i noterne — 
UDSTEDT FØLGENDE DIREKTIV: 
AFDELING 1 
Undtagelser til fordel for små og mellemstore selskaber 
Artikel 1 
I direktiv 78/660/EØF indsættes som artikel la: 
»Artikel la 
1. Dette direktiv finder ikke anvendelse på de i 
artikel 11 omhandlede selskaber, hvis følgende betin­
gelser er opfyldt: 
a) selskabet er ikke forbundet med andre virksom­
heder, jf. artikel 41 i Rådets direktiv 
83/349/EØF, og det har ikke kapitalinteresser i 
en anden virksomhed 
b) selskabets aktionærer eller selskabsdeltagere er de 
samme personer som medlemmerne af administra­
tions- og ledelsesorganet og er fysiske personer 
c) selskabets aktier eller anparter lyder på navn og 
kan ikke i henhold til selskabets vedtægter eller 
stiftelsesoverenskomst overdrages uden selskabets 
godkendelse 
d) undtagelsen offentliggøres som omhandlet i 
artikel 3 i direktiv 68/151/EØF. 
2. Medlemsstaterne skal i deres lovgivning indføre 
passende sanktioner for det tilfælde, at selskaberne 
ikke fører betryggende regnskab. 
(') EFT nr. L 193 af 18. 7. 1983, s. 1. 3. Pålægger medlemsstaterne disse selskaber at 
forelægge aktionærerne eller selskabsdeltagerne 
årsregnskaberne i et bestemt opstillingsskema, må 
dette ikke gå ud over, hvad der er fastsat i dette 
direktiv for så vidt angår de i artikel 11 omhandlede 
selskaber.« 
Artikel 2 
Artikel 2, stk. 6, i direktiv 78/660/EØF affattes således: 
»6. Medlemsstaterne kan, bortset fra de i artikel 
11 omhandlede selskaber, tillade eller foreskrive, at 
der i årsregnskaberne skal gives andre oplysninger ud 
over dem, der kræves oplyst ifølge dette direktiv.« 
Artikel 3 
Artikel 4, stk. 1, sidste punktum, i direktiv 78/660/EØF 
affattes således: 
»Medlemsstaterne kan, bortset fra de i artikel 11 
omhandlede selskaber, forlange en sådan underopde­
ling eller tilføjelse.« 
Artikel 4 
Artikel 11 i direktiv 78/660/EØF affattes således: 
»Artikel 11 
1. Selskaber, som på statustidspunktet ikke over­
skrider de numeriske grænser for to af følgende tre 
kriterier: 
— statussum: 1 550 000 ECU 
— nettoomsætning: 3 200 000 ECU 
— gennemsnitligt antal medarbejdere i løbet af regn­
skabsåret: 50 
kan opstille en forkortet status, hvori der kun 
medtages de i artikel 9 og 10 omhandlede poster, 
som indledes med bogstaver og romertal, med 
særskilt angivelse af de oplysninger, der kræves i 
parentesen under post D II på aktivsiden og post C 
på passivsiden i artikel 9 samt i parentesen under post 
D II i artikel 10, og samlet for hver af de pågældende 
poster. 
Artikel 15, stk. 3, litra a), og stk. 4 finder ikke anven­
delse på en forkortet status. 
2. Medlemsstaterne kan forhøje eller nedsætte de i 
stk. 1 anførte numeriske grænser for statussum og 
nettoomsætning med indtil 50 % for begge kriteriers 
vedkommende og forholdsvis lige meget. Hvad angår 
det i stk. 1 anførte antal medarbejdere kan medlems­
staterne fastsætte dette antal til et lavere niveau, men 
ikke under 25.« 
11. 11. 88 De Europæiske Fællesskabers Tidende Nr. C 287/7 
Artikel 5 
Artikel 27 i direktiv 78/660/EØF affattes således: 
»Artikel 27 
1. Medlemsstaterne giver de i artikel 11 omhand­
lede selskaber og kan give de selskaber, som på status­
tidspunktet ikke overskrider de numeriske grænser 
for to af følgende tre kriterier: 
— statussum: 6 200 000 ECU 
— nettoomsætning: 12 800 000 ECU 
— gennemsnitligt antal medarbejdere i løbet af regn­
skabsåret: 250 
tilladelse til at fravige de i artikel 23 til 26 fastsatte 
opstillingsskemaer inden for følgende grænser: 
a) i artikel 23 kan post 1 til 5 sammendrages i én 
post, kaldet »bruttofortjeneste« eller »bruttotab« 
b) i artikel 24 kan post Al, A 2, samt B 1 til 4 
sammendrages i én post, kaldet »bruttofortje­
neste« eller »bruttotab« alt efter omstændighe­
derne 
c) i artikel 25 kan post 1, 2, 3 og 6 sammendrages i 
én post, kaldet »bruttofortjeneste« eller »brut­
totab« 
d) i artikel 26 kan post Al, Bl og B2 sammen­
drages i én post, kaldet »bruttofortjeneste« eller 
»bruttotab« alt efter omstændighederne. 
Artikel 12 finder anvendelse. 
2. Medlemsstaterne kan dog med henblik på 
anvendelsen af dette direktiv forhøje de numeriske 
grænser for den i stk. 1 fastsatte statussum og 
nettoomsætning med indtil 50 % for begge kriteriers 
vedkommende og forholdsvis lige meget.« 
Artikel 6 
Artikel 30 i direktiv 78/660/EØF affattes således: 
»Artikel 30 
Medlemsstaterne skal give de i artikel 11 omhandlede 
selskaber og kan give de andre selskaber tilladelse til, 
at skat af resultatet fra den ordinære virksomhed og 
skat af det ekstraordinære resultat sammendrages og 
opføres i resultatopgørelsen i en enkelt post før 
posten »andre skatter, der ikke er opført ovenfor«. I 
så fald udgår posten »resultat af den ordinære virk­
somhed efter fradrag af skat« i skemaerne i artikel 23 
til 26. Anvendes denne afvigelse, skal selskaberne med 
undtagelse af de i artikel 11 omhandlede give oplys­
ninger i noterne om, i hvilket omfang skat af resul­
tatet påvirker resultatet af den ordinære virksomhed 
og det ekstraordinære resultat.« 
Artikel 7 
Artikel 43, stk. 3, i direktiv 78/660/EØF affattes således: 
»3. Medlemsstaterne kan tillade, at de i stk. 1, nr. 
12 og 13, foreskrevne oplysninger ikke gives, hvis 
selskabets administrations- eller ledelsesorgan kun 
omfatter en enkelt person.« 
Artikel 8 
Artikel 44 i direktiv 78/660/EØF affattes således: 
»Artikel 44 
1. De i artikel 11 omhandlede selskaber kan 
angive færre noter, eventuelt uden de i artikel 43, stk. 
1. nr. 5 til 13, krævede oplysninger. Noterne skal dog 
for alle berørte poster angive de i artikel 43, stk.l, nr. 
6, omhandlede oplysninger under ét. 
2. De i stk. 1 omhandlede selskaber fritages endvi­
dere fra pligten til i noterne at anføre de oplysninger, 
der er nævnt i artikel 15, stk. 3, litra a), og stk. 4 
samt i artikel 18, 21 og artikel 29, stk. 2, i artikel 34, 
stk* 2, i artikel 40, stk. 2, og i artikel 42, andet afsnit. 
3. Artikel 12 finder anvendelse.« 
Artikel 9 
I artikel 45, stk. 1, i direktiv 78/660/EØF affattes 
indledningen således: 
»1. Medlemsstaterne skal tillade de i artikel 11 
omhandlede selskaber og kan tillade andre selskaber, 
at de i artikel 43, stk. 1, nr. 2, foreskrevne oplys­
ninger:« 
Artikel 10 
Artikel 46, stk. 3, i direktiv 78/660/EØF affattes således: 
»3. De i artikel 11 omhandlede selskaber er ikke 
forpligtet til at udarbejde en årsberetning, når de i 
noterne angiver de i stk. 2, litra a) og d), foreskrevne 
oplysninger.« 
Artikel 11 
Artikel 47 i direktiv 78/660/EØF ændres således: 
Nr. C 287/8 De Europæiske Fællesskabers Tidende 11. 11. 88 
1. Stk. 2 affattes således: 
»2. Uanset stk. 1 kan de i artikel 11 omhandlede 
selskaber offentliggøre: 
a) en fortkortet status i overensstemmelse med arti­
kel 11 
b) færre noter i overensstemmelse med artikel 44. 
Artikel 12 finder anvendelse. 
Disse selskaber kan endvidere undlade at offentlig­
gøre resultatopgørelsen.« 
2. Som stk. 4 indsættes: 
»4. Uanset stk. 1, første afsnit, skal medlemssta­
terne give de i artikel 11 omhandlede selskaber og 
kan give de i artikel 27 omhandlede selskaber tilla­
delse til, at de regnskabsdokumenter, som skal offent­
liggøres i henhold til dette direktiv, gøres tilgængelige 
for offentligheden på selskabets hjemsted. Der skal 
efter anmodning, herunder også pr. brev, kunne 
rekvireres eksemplarer af disse dokumenter. Den for 
disse eksemplarer krævede pris må ikke overstige de 
administrative omkostninger i forbindelse hermed. 
Medlemsstaterne foreskriver i øvrigt, at der i overens­
stemmelse med artikel 3, stk. 4, i direktiv 
68/151 /EØF skal offentliggøres en anmærkning om, 
hvor offentligheden kan rekvirere disse dokumenter. 
Medlemsstaterne fastsætter passende sanktioner for 
det tilfælde, at den i nærværende stykke foreskrevne 
offentliggørelse ikke finder sted. 
Dette stykke finder ikke anvendelse på selskaber, der 
henvender sig til offentligheden med henblik på 
opsparing.« 
Artikel 12 
Artikel 51, stk. 2, i direktiv 78/660/EØF affattes således: 
»2. De i artikel 11 omhandlede selskaber fritages 
for forpligtelsen i henhold til stk. 1. 
Artikel 12 finder anvendelse.« 
AFDELING 2 
Opstilling og offentliggørelse af regnskaber i ECU 
Artikel 13 
I direktiv 78/660/EØF indsættes som afdeling 11a: »AFDELING 11a 
Opstilling og offentliggørelse af årsregnskaber i ECU 
Artikel 51a 
Selskaber kan opstille og offentliggøre deres årsregn­
skaber i ECU under anvendelse af den omregnings-
sats, der er gældende på statustidspunktet. Den benyt­
tede omregningsmetode angives i noterne.« 
Artikel 14 
I direktiv 83/349/EØF indsættes som afdeling 5a: 
»AFDELING 5a 
Opstilling og offentliggørelse af konsoliderede regn­
skaber i ECU 
Artikel 38a 
Konsoliderede regnskaber kan opstilles og offentlig­
gøres i ECU under anvendelse af den omregningssats, 
der er gældende på statustidspunktet. Den benyttede 
omregningsmetode angives i noterne.« 
AFDELING 3 
Afsluttende bestemmelser 
Artikel 15 
1. Medlemsstaterne sætter inden 1. januar 1990 de 
nødvendige love og administrative bestemmelser i kraft 
for at efterkomme dette direktiv. De underretter straks 
Kommissionen herom. 
2. Medlemsstaterne kan fastsætte, at de i dette 
direktiv indeholdte bestemmelser første gang kun finder 
anvendelse på årsregnskaber for det regnskabsår, der 
begynder 1. januar 1992 eller i løbet af 1992. 
3. Medlemsstaterne meddeler Kommissionen teksten 
til de vigtigste nationale retsforskrifter, som de udsteder 
på det område, der er omfattet af dette direktiv. 
Artikel 16 
Dette direktiv er rettet til medlemsstaterne.